Αθήνα: 04.06.2015

Αρ. Πρωτ.:1553

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Απροσπέλαστοι πεζόδρομοι στην Πάτρα**

Με επιστολή της η ΕΣΑμεΑ προς τον δήμαρχο Πάτρας Κωνσταντίνο Πελετίδη, διαμαρτύρεται μαζί με τον Πανελλήνιο Σύλλογο Παραπληγικών Παράρτημα Αχαΐας, σχετικά με την ανυπαρξία προσβασιμότητας στους πεζόδρομους της Πάτρας για τα άτομα με κινητικές αναπηρίες και χρήστες αναπηρικού αμαξιδίου.

Παρά την Απόφαση «Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία πεζών», άρθρο 1 «Προσβασιμότητα Κοινόχρηστων Χώρων», τη Συνταγματική επιταγή που επιτάσσει την εξασφάλιση της αυτονομίας των ατόμων με αναπηρία καθώς και τη Σύμβαση του ΟΗΕ για τα δικαιώματα των ατόμων με αναπηρία, την οποία η χώρα μας ψήφισε, η προσβασιμότητα των δημόσιων χώρων παραμένει ζητούμενο.

Η Ε.Σ.Α.μεΑ. διαμαρτύρεται έντονα για τη μη εφαρμογή των από το θεσμικό πλαίσιο της χώρας προβλεπόμενων προδιαγραφών προσβασιμότητας στους πεζόδρομους της Πάτρας και αναμένει την άμεση συμμόρφωση των Υπηρεσιών του Δήμου σε αυτές.

**Αναλυτικά η επιστολή** [**http://is.gd/vGFyMc**](http://is.gd/vGFyMc)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**